CELEX: 32019D1741
Language: ro
Date: 2019-09-23 00:00:00
Title: Decizia de Punere în Aplicare (UE) 2019/1741 a Comisiei din 23 septembrie 2019 de stabilire a formatului și a periodicității datelor care trebuie furnizate de către statele membre în scopul raportării în temeiul Regulamentului (CE) nr. 166/2006 al Parlamentului European și al Consiliului de instituire a unui registru european al emisiilor și transferului de poluanți și de modificare a Directivelor 91/689/CEE și 96/61/CE ale Consiliului [notificată cu numărul C(2019) 6745] (Text cu relevanță pentru SEE)

21.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 267/3
               
            
         DECIZIA DE PUNERE ÎN APLICARE (UE) 2019/1741 A COMISIEI
         din 23 septembrie 2019
         de stabilire a formatului și a periodicității datelor care trebuie furnizate de către statele membre în scopul raportării în temeiul Regulamentului (CE) nr. 166/2006 al Parlamentului European și al Consiliului de instituire a unui registru european al emisiilor și transferului de poluanți și de modificare a Directivelor 91/689/CEE și 96/61/CE ale Consiliului
         
            [notificată cu numărul C(2019) 6745]
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 166/2006 al Parlamentului European și al Consiliului din 18 ianuarie 2006 de instituire a unui registru european al emisiilor și transferului de poluanți și de modificare a Directivelor 91/689/CEE și 96/61/CE ale Consiliului (1), în special articolul 7 alineatul (2),
         întrucât:
         
                     (1)
                  
                  
                     În conformitate cu articolul 7 din Regulamentul (CE) nr. 166/2006, statele membre raportează Comisiei date privind emisiile și transferul de poluanți de la unitățile industriale mari. Comisia compilează aceste date într-un registru european al emisiilor și transferului de poluanți (denumit în continuare „EPRTR”) disponibil electronic pentru publicul larg, pentru a facilita participarea publicului la luarea deciziilor în materie de mediu și la reducerea poluării mediului.
                  
               
                     (2)
                  
                  
                     Pentru a spori coerența cu raportarea datelor care se efectuează în temeiul Directivei 2010/75/UE a Parlamentului European și a Consiliului (2) privind emisiile industriale, date al căror format, periodicitate și conținut sunt stabilite prin Decizia de punere în aplicare (UE) 2018/1135 a Comisiei (3), Regulamentul (CE) nr. 166/2006 a fost modificat prin Regulamentul (UE) 2019/1010 al Parlamentului European și al Consiliului (4) (denumit în continuare „modificarea”) pentru a conferi Comisiei competențe de executare care să îi permită să stabilească informațiile care trebuie furnizate în temeiul Regulamentului (CE) nr. 166/2006 și să renunțe la formatul de raportare prevăzut în prezent în regulamentul respectiv.
                  
               
                     (3)
                  
                  
                     În modificare se subliniază că este extrem de important să se permită cetățenilor Uniunii să aibă acces rapid la informațiile despre mediu și că este necesar ca statele membre și Comisia să pună datele respective la dispoziția publicului cât mai rapid posibil din punct de vedere tehnic. Modificarea a stabilit, de asemenea, că statele membre ar trebui să efectueze raportarea în termen de cel mult 11 luni de la sfârșitul anului și a prevăzut obiectivul ca informațiile să fie disponibile în termen de trei luni de la sfârșitul anului, urmărind acest obiectiv inclusiv printr-un act de punere în aplicare adoptat în temeiul regulamentului.
                  
               
                     (4)
                  
                  
                     Practicile actuale și tehnologia informației utilizate în scopul raportării vizează să asigure o calitate ridicată a datelor incluse în registrele naționale privind emisiile și transferurile de poluanți și în EPRTR. Obiectivul punerii informațiilor din EPRTR mai devreme la dispoziția publicului ar trebui să contribuie și mai mult la raportarea unor informații de înaltă calitate. Întrucât pentru punerea în aplicare a acestui obiectiv se impune o abordare etapizată și o pregătire atentă, inclusiv testarea unor noi metode de raportare și elaborarea de noi instrumente de raportare, în special în scopul validării și al controlului calității datelor raportate, termenele de raportare ar trebui să fie revizuite în lumina progreselor înregistrate în domeniul tehnologiei informației, a rezultatelor testării-pilot și a celor mai bune practici din statele membre.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul comitetului instituit prin articolul 19 din Regulamentul (CE) nr. 166/2006,
                  
               ADOPTĂ PREZENTA DECIZIE:
         
            Articolul 1
            Statele membre furnizează informațiile prevăzute în anexă, utilizând formatul electronic specific care urmează să fie elaborat în scopul acestei raportări.
            Informațiile prevăzute în anexă se transmit prima dată pentru anul de referință 2019, dacă nu se precizează altfel în anexa respectivă.
            Informațiile administrative prevăzute în secțiunile 1‐4 din anexă se transmit Comisiei cel târziu la data de 30 septembrie a anului de referință următor.
            Informațiile tematice prevăzute în secțiunile 5‐10 din anexă se transmit Comisiei cel târziu la data de 30 noiembrie a anului de referință următor.
         
         
            Articolul 2
            Prezenta decizie se revizuiește cel târziu la 31 decembrie 2024, pentru a se evalua dacă se pot înregistra progrese în vederea îndeplinirii obiectivului punerii mai devreme a datelor din EPRTR la dispoziția publicului. Această revizuire include un schimb de informații între statele membre, Comisie și Agenția Europeană de Mediu cu privire la cele mai bune practici naționale și la tehnicile și instrumentele disponibile care permit o raportare mai timpurie.
            Prezenta decizie se adresează statelor membre.
         
         
            Adoptată la Bruxelles, 23 septembrie 2019.
            
               
                  Pentru Comisie
               
               Karmenu VELLA
               
                  Membru al Comisiei
               
            
         
         
            (1)  JO L 33, 4.2.2006, p. 1.
         
            (2)  Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (JO L 334, 17.12.2010, p. 17).
         
            (3)  Decizia de punere în aplicare (UE) 2018/1135 a Comisiei din 10 august 2018 de instituire a tipului, formatului și periodicității informațiilor care sunt furnizate de către statele membre în scopul raportării cu privire la punerea în aplicare a Directivei 2010/75/UE a Parlamentului European și a Consiliului privind emisiile industriale (JO L 205, 14.8.2018, p. 40).
         
            (4)  Regulamentul (UE) 2019/1010 al Parlamentului European și al Consiliului din 5 iunie 2019 privind alinierea obligațiilor de raportare în domeniul legislației legate de mediu și de modificare a Regulamentului (CE) nr. 166/2006 și a Regulamentului (UE) nr. 995/2010 ale Parlamentului European și ale Consiliului, a Directivelor 2002/49/CE, 2004/35/CE, 2007/2/CE, 2009/147/CE și 2010/63/UE ale Parlamentului European și ale Consiliului, a Regulamentelor (CE) nr. 338/97 și (CE) nr. 2173/2005 ale Consiliului și a Directivei 86/278/CEE a Consiliului (JO L 170, 25.6.2019, p. 115).
      
      
         
            ANEXĂ
            
               de stabilire a formatului și a periodicității datelor care trebuie furnizate de către statele membre în scopul raportării în temeiul Regulamentului (CE) nr. 166/2006
            
            
               Notă:
            
            Statele membre pot indica informațiile pe care le consideră confidențiale, specificând motivele pentru care consideră că acestea nu ar trebui să fie puse la dispoziția publicului de către Comisie.
            
                        
                           A. INFORMAȚII ADMINISTRATIVE
                        
                     
                  
                        1.
                     
                     
                        
                           Identificarea raportorului
                        
                     
                  
                        Tipul
                     
                     
                        Formatul
                     
                  
                        1.1.
                     
                     
                        Codul de țară
                     
                     
                        Identificarea țării în care se află unitatea care face obiectul raportării
                     
                  
                        1.2.
                     
                     
                        Anul de referință
                     
                     
                        Anul calendaristic la care se referă raportarea
                     
                  
                        2.
                     
                     
                        
                           Identificarea unității
                            (1),  (2)
                        
                     
                  
                        Tipul
                     
                     
                        Formatul
                     
                  
                        2.1.
                     
                     
                        inspireId
                     
                     
                        Codul unic de identificare a unității, în conformitate cu cerințele Directivei 2007/2/CE a Parlamentului European și a Consiliului (3)
                        
                     
                  
                        2.2.
                     
                     
                        thematicId (4)
                        
                     
                     
                        Codul de identificare tematică a obiectului
                     
                  
                        2.3.
                     
                     
                        Codul de identificare din cadrul sistemului de comercializare a certificatelor de emisii
                     
                     
                        În cazul în care instalația intră, integral sau parțial, sub incidența Directivei 2003/87/CE a Parlamentului European și a Consiliului (5), codul de identificare utilizat pentru raportarea în temeiul directivei respective
                     
                  
                        2.4.
                     
                     
                        Denumirea unității
                     
                     
                        Denumirea oficială, numele efectiv sau denumirea convențională a unității
                     
                  
                        2.5.
                     
                     
                        Denumirea societății-mamă
                     
                     
                        O societate-mamă este o societate care deține sau controlează societatea care exploatează unitatea (de exemplu, prin deținerea a peste 50 % din capitalul social al societății sau a majorității drepturilor de vot ale acționarilor sau ale asociaților) – a se vedea Directiva 2013/34/UE a Parlamentului European și a Consiliului (6).
                     
                  
                        2.6.
                     
                     
                        Adresa
                     
                     
                        Adresa poștală a unității, definită ca stradă, număr, oraș, cod poștal, țară
                     
                  
                        2.7.
                     
                     
                        Geometria
                     
                     
                        Latitudinea și longitudinea (coordonatele corespunzătoare centrului aproximativ al unității) exprimate utilizând sistemul de referință de coordonate ETRS89 (2D)-EPSG:4258, cu o precizie de 5 zecimale
                     
                  
                        2.8.
                     
                     
                        Districtul hidrografic
                     
                     
                        Codul de identificare și/sau numele atribuit bazinului hidrografic al unui curs de apă
                     
                  
                        2.9.
                     
                     
                        Funcția
                     
                     
                        Activitățile desfășurate de unitate. Funcția este descrisă de activitățile unității, exprimate sub forma codurilor NACE
                     
                  
                        2.10.
                     
                     
                        Activitățile din anexa I la Regulamentul de instituire a EPRTR
                     
                     
                        Activitățile din anexa I desfășurate în cadrul unității, cu indicarea activității principale și a tuturor celorlalte activități
                     
                  
                        2.11.
                     
                     
                        Statutul
                     
                     
                        Statutul operațional al unității
                     
                  
                        2.12.
                     
                     
                        Volumul producției (7),  (8)
                        
                     
                     
                         
                     
                  
                        2.13.
                     
                     
                        Numărul de ore de funcționare în anul în cauză (9)
                        
                     
                     
                        Opțional
                     
                  
                        2.14.
                     
                     
                        Numărul de angajați (10)
                        
                     
                     
                        Opțional
                     
                  
                        2.15.
                     
                     
                        Adresa site-ului web
                     
                     
                        Adresa site-ului web al unității sau al societății-mamă care prezintă raportul de mediu sau declarația EMAS a unității sau a societății-mamă
                     
                  
                        2.16.
                     
                     
                        Observații
                     
                     
                        Orice alte informații relevante Opțional
                     
                  
                        3.
                     
                     
                        
                           Informații privind autoritatea competentă în materie de EPRTR a unității
                        
                     
                  
                        Tipul
                     
                     
                        Formatul
                     
                  
                        3.1.
                     
                     
                        Denumirea autorității competente
                     
                     
                         
                     
                  
                        3.2.
                     
                     
                        Adresa autorității competente
                     
                     
                        Adresa poștală, definită ca stradă, număr, oraș, cod poștal, țară
                     
                  
                        3.3.
                     
                     
                        Adresa de e-mail a autorității competente
                     
                     
                         
                     
                  
                        3.4.
                     
                     
                        Numărul de telefon al autorității competente
                     
                     
                         
                     
                  
                        4.
                     
                     
                        
                           Informații în cazul în care unitatea EPRTR face parte din sau coincide cu un „amplasament de producție”
                            (11)
                        
                     
                  
                        Tipul
                     
                     
                        Formatul
                     
                  
                        4.1.
                     
                     
                        inspireId
                     
                     
                        Codul unic de identificare a amplasamentului de producție, în conformitate cu cerințele Directivei 2007/2/CE
                     
                  
                        4.2.
                     
                     
                        thematicId (12)
                        
                     
                     
                        Codul de identificare tematică a obiectului amplasamentului de producție
                     
                  
                        4.3.
                     
                     
                        Geometria
                     
                     
                        Latitudinea și longitudinea (coordonatele corespunzătoare centrului aproximativ al amplasamentului de producție) exprimate utilizând sistemul de referință de coordonate ETRS89 (2D)-EPSG:4258, cu o precizie de 5 zecimale
                     
                  
                        4.4.
                     
                     
                        Denumirea amplasamentului de producție
                     
                     
                        Denumirea oficială, numele efectiv sau denumirea convențională a amplasamentului de producție
                     
                  
                        
                           B. INFORMAȚII TEMATICE
                        
                     
                  
                        5.
                     
                     
                        
                           Date privind emisiile în aer – pentru fiecare poluant care depășește valoarea pragului din anexa II la Regulamentul (CE) nr. 166/2006
                        
                     
                  
                        Tipul
                     
                     
                        Formatul
                     
                  
                        5.1.
                     
                     
                        Denumirea poluantului
                     
                     
                        În conformitate cu anexa II la Regulamentul (CE) nr. 166/2006
                     
                  
                        5.2.
                     
                     
                        Emisii masice totale
                     
                     
                        Masa totală per poluant a tuturor emisiilor din toate sursele din cadrul unității (kg/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                     
                  
                        5.3.
                     
                     
                        Emisii masice accidentale
                     
                     
                        Partea din „emisiile masice totale” care rezultă în urma accidentelor (kg/an)
                     
                  
                        6.
                     
                     
                        Date privind emisiile în apă – pentru fiecare poluant care depășește valoarea pragului din anexa II la Regulamentul (CE) nr. 166/2006
                     
                  
                        Tipul
                     
                     
                        Formatul
                     
                  
                        6.1.
                     
                     
                        Denumirea poluantului
                     
                     
                        În conformitate cu anexa II la Regulamentul (CE) nr. 166/2006
                     
                  
                        6.2.
                     
                     
                        Emisii masice totale
                     
                     
                        Masa totală per poluant a tuturor emisiilor din toate sursele din cadrul unității (kg/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                     
                  
                        6.3.
                     
                     
                        Emisii masice accidentale
                     
                     
                        Partea din „emisiile masice totale” care rezultă în urma accidentelor (kg/an)
                     
                  
                        7.
                     
                     
                        
                           Date privind emisiile în sol – pentru fiecare poluant care depășește valoarea pragului din anexa II la Regulamentul (CE) nr. 166/2006
                        
                     
                  
                        Tipul
                     
                     
                        Formatul
                     
                  
                        7.1.
                     
                     
                        Denumirea poluantului
                     
                     
                        În conformitate cu anexa II la Regulamentul (CE) nr. 166/2006
                     
                  
                        7.2.
                     
                     
                        Emisii masice totale
                     
                     
                        Masa totală per poluant a tuturor emisiilor din toate sursele din cadrul unității (kg/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                     
                  
                        7.3.
                     
                     
                        Emisii masice accidentale
                     
                     
                        Partea din „emisiile masice totale” care rezultă în urma accidentelor (kg/an)
                     
                  
                        8.
                     
                     
                        
                           Transferuri în afara amplasamentului în vederea tratării apelor reziduale – pentru fiecare poluant care depășește valoarea pragului din anexa II la Regulamentul (CE) nr. 166/2006
                        
                     
                  
                        Tipul
                     
                     
                        Formatul
                     
                  
                        8.1.
                     
                     
                        Denumirea poluantului
                     
                     
                        În conformitate cu anexa II la Regulamentul (CE) nr. 166/2006
                     
                  
                        8.2.
                     
                     
                        Transferuri masice totale
                     
                     
                        Masa totală per poluant a tuturor transferurilor din cadrul unității (kg/an)
                        Metoda de cuantificare utilizată: măsurată (cu indicarea metodei analitice); calculată (cu indicasrea metodei); estimată.
                     
                  
                        9.
                     
                     
                        
                           Transferuri în afara amplasamentului ale deșeurilor periculoase – în cazul în care depășesc valoarea pragului de la articolul 5 alineatul (1) din Regulamentul (CE) nr. 166/2006
                        
                     
                  
                        Tipul
                     
                     
                        Formatul
                     
                  
                        9.1.
                     
                     
                        În interiorul țării în vederea recuperării (R)
                     
                     
                        Masa totală a transferului (tone/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                     
                  
                        9.2.
                     
                     
                        În interiorul țării în vederea eliminării (D)
                     
                     
                        Masa totală a transferului (tone/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                     
                  
                        9.3.
                     
                     
                        Către alte țări în vederea recuperării (R)
                     
                     
                        Masa totală a transferului (tone/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                        Numele și adresa recuperatorului
                        Adresa amplasamentului efectiv de recuperare în care se primește transferul
                     
                  
                        9.4.
                     
                     
                        Către alte țări în vederea eliminării (D)
                     
                     
                        Masa totală a transferului (tone/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                        Numele și adresa eliminatorului
                        Adresa amplasamentului efectiv de eliminare în care se primește transferul
                     
                  
                        10.
                     
                     
                        
                           Transferuri în afara amplasamentului ale deșeurilor nepericuloase – în cazul în care depășesc valoarea pragului de la articolul 5 alineatul (1) din Regulamentul (CE) nr. 166/2006
                        
                     
                  
                        Tipul
                     
                     
                        Formatul
                     
                  
                        10.1.
                     
                     
                        În vederea recuperării(R)
                     
                     
                        Masa totală a transferurilor (tone/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                     
                  
                        10.2.
                     
                     
                        În vederea eliminării (D)
                     
                     
                        Masa totală a transferurilor (tone/an)
                        Metoda de cuantificare utilizată: măsurată (cu indicarea metodei analitice); calculată (cu indicarea metodei); estimată.
                     
                  
               (1)  Aceasta este o „unitate de producție”, care este definită la punctul 8.2.1 din anexa IV la Regulamentul (UE) nr. 1253/2013 al Comisiei din 21 octombrie 2013 de modificare a Regulamentului (UE) nr. 1089/2010 de punere în aplicare a Directivei 2007/2/CE în ceea ce privește interoperabilitatea seturilor și serviciilor de date spațiale (JO L 331, 10.12.2013, p. 1) ca fiind „una sau mai multe instalații de pe același amplasament, exploatate de aceeași persoană fizică sau juridică, proiectate, construite sau instalate în scopuri de producție sau în scopuri industriale, incluzând totalitatea infrastructurilor, echipamentelor și materialelor” și care intră sub incidența Regulamentului (CE) nr. 166/2006.
            
               (2)  În cazul în care o unitate intră și sub incidența Directivei 2010/75/UE, temeiul juridic pentru furnizarea acestor informații este Decizia de punere în aplicare (UE) 2018/1135.
            
               (3)  Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (INSPIRE) (JO L 108, 25.4.2007, p. 1).
            
               (4)  Acest câmp conține o multiplicitate de 0-1 în INSPIRE și, prin urmare, nu este un câmp obligatoriu.
            
               (5)  Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (JO L 275, 25.10.2003, p. 32).
            
               (6)  Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului (JO L 182, 29.6.2013, p. 19).
            
               (7)  Opțional pentru anii de referință 2019 și 2020. Începând cu anul de referință 2021, raportarea este obligatorie pentru sectoarele în care Comisia a definit unități și unități de măsură în vederea raportării.
            
               (8)  Punctele de date individuale nu vor fi făcute publice prin intermediul EPRTR, fără a se aduce atingere legislației UE aplicabile privind accesul publicului la informațiile despre mediu.
            
               (9)  A se vedea nr. 7 (supra).
            
               (10)  A se vedea nr. 7 (supra).
            
               (11)  Este vorba de un „amplasament de producție”, astfel cum este definit la punctul 8.2.4 din anexa IV la Regulamentul (UE) nr. 1253/2013 ca „terenul dintr-o zonă geografică dată unde a fost, este sau se intenționează a fi localizată producția. Este inclusă totalitatea infrastructurilor, echipamentelor și materialelor” și care intră sub incidența Regulamentului (CE) nr. 166/2006.
            
               (12)  Acest câmp are o multiplicitate de 0-1 în cadrul INSPIRE.